हौसले और जुनून के आगे बोनी पड़ी शारीरिक लाचारी
पेरा एथलेटिक एवं तैराकी चैंपियनशिप में 125 युवाओं ने दिखाई खेल प्रतिभा
भास्करसंवाददाता|बठिंडा
पैरास्पोटर्स एसोसिएशन आफ पंजाब की ओर से शनिवार को बठिंडा के मल्टीपर्पज स्पोटर्स स्टेडियम में पहली स्टेट लेवल पैरा एथलेटिक एवं तैराकी चैंपियनशिप का आयोजन किया गया। इस चैंपियनशिप में बठिंडा समेत पंजाब के दूरदराज इलाकों के दिव्यांग युवाओं ने भाग लेकर अपनी शारीरिक लाचारी को झुठला दिया। चैंपियनशिप का उद्घाटन एसडीएम साक्षी साहनी ने करते हुए आयोजकों को दिव्यांगों की खेल प्रतिभा उबारने के लिए करवाए विलक्षण आयोजन को बेहद सराहनीय बताया। उन्होंने बताया कि ऐसे आयोजन से दिव्यांग में शारीरिक लाचारी की हीनभावना खत्म होती है और वे भी समाज की मुख्य धारा में आते हैं। पेरा ओलंपिक कमेटी के जसमनदीप सिंह की अगुवाई में करवाए पंजाब स्तरीय पहले टूर्नामेंट में विभिन्न जिलों के 125 खिलाड़ियों ने हिस्सा लिया जबकि समापन समारोह के विशेष मेहमान मेयर बलवंत राय नाथ ने विजेताओं को सम्मानित किया। जगजीत सिंह मान ने बताया कि इन मुकाबलों में पहले स्थान हासिल करने वाले खिलाड़ी 27 से 31 मार्च को स्वामी मान सिंह स्टेडियम जयपुर में होने वाले नेशनल गेम्स में भाग लेंगे। जसवीर सिंह, शमिंदर सिंह ढिल्लों, गुरजीत सिंह, गुरप्रीत सिंह, सुखजिंदर सिंह, जसविंदर सिंह, डॉ. रमनदीप, जसविंदर सिंह, अमनदीप सिंह, मनप्रीत सिंह, गुरदीप सिंह, जसपाल सिंह बलकरन सिंह ने सहयोग दिया।
hin_Deva hin_Deva awa_Deva hin_Deva